hotchpotch/miracl-hf-unified huggingface dataset:
สถานีตลาดพลู
สถานีตลาดพลู () เป็นสถานีรถไฟลอยฟ้าในเส้นทางรถไฟฟ้าเฉลิมพระเกียรติ 6 รอบพระชนมพรรษา (รถไฟฟ้าบีทีเอส) สายสีลม ส่วนต่อขยายแยกตากสิน-บางหว้า โดยสถานีจะยกระดับเหนือถนนราชพฤกษ์ กรุงเทพมหานคร บริเวณแยกรัชดา-ราชพฤกษ์ ฝั่งมุ่งหน้าถนนเพชรเกษม สถานีแห่งนี้สามารถเชื่อมต่อกับสถานีราชพฤกษ์ของรถโดยสารด่วนพิเศษ (บีอาร์ที) สายสาทร-ราชพฤกษ์ได้ และตั้งอยู่ไม่ไกลจากย่านตลาดพลูที่อยู่ถัดออกไปบริเวณใต้สะพานรัชดาภิเษกข้ามคลองบางกอกใหญ่ (คลองบางหลวง) และทางรถไฟสายแม่กลองซึ่งเป็นย่านการค้าและชุมชนเก่าแก่ของฝั่งธนบุรี
ถนนราชพฤกษ์ ด้านทิศตะวันตกของแยกรัชดา-ราชพฤกษ์ ข้างซ้ายของสะพานข้ามแยกฝั่งมุ่งหน้าถนนเพชรเกษม บริเวณจุดตัดซอยเทอดไท 33 (วัดบางสะแก) ก่อนถึงสะพานข้ามคลองบางสะแก ในพื้นที่แขวงดาวคะนอง เขตธนบุรี กรุงเทพมหานคร
ในขณะที่เส้นทางนี้ยังเป็นแค่โครงการ สถานีแห่งนี้ใช้ชื่อในโครงการว่า "สถานีรัชดาภิเษกฝั่งใต้" เพื่ออิงถึงถนนรัชดาภิเษกฝั่งใต้ และ "สถานีรัชดา-ราชพฤกษ์" ตามชื่อแยกรัชดา-ราชพฤกษ์ ตามลำดับแต่ในภายหลังก็มีประกาศเปลี่ยนชื่อเป็น "สถานีตลาดพลู" เพื่อสื่อถึงย่านตลาดพลูในปัจจุบัน
โดยสถานีแห่งนี้เปิดทำการอย่างไม่เป็นทางการเมื่อวันที่ 14 กุมภาพันธ์ พ.ศ. 2556 โดยเปิดให้บริการเพียงแค่ใช้ชานชาลา 3 ในการรับ - ส่งผู้โดยสารชั่วคราวจากวงเวียนใหญ่ - โพธิ์นิมิตร - ตลาดพลู และเป็นสถานีปลายทางชั่วคราวในขณะที่สถานีวุฒากาศและสถานีบางหว้ายังสร้างไม่เสร็จ แต่หลังจากเมื่อวันที่ 5 ธันวาคม พ.ศ. 2556 สถานีนี้ก็ไม่ได้เป็นสถานีปลายทางอีกต่อไป เพราะส่วนต่อขยายตากสิน-บางหว้าสร้างเสร็จทั้งโครงการแล้ว
เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด โดยชานชาลา 4 มีความกว้างน้อยกว่าปกติ เนื่องจากติดทางยกระดับถนนราชพฤกษ์ จึงทำให้ต้องออกแบบทางเข้า-ออกไปชั้นจำหน่ายตั๋วต้องสร้างแบบเลยพื้นที่สถานีจุดรวมพล อยู่ที่ ทางออก 1 บริเวณคาซ่า คอนโด รัชดา-ราชพฤกษ์ และ ทางออก 2
สถานีโพธิ์นิมิตร
สถานีโพธิ์นิมิตร () เป็นสถานีรถไฟลอยฟ้าในเส้นทางรถไฟฟ้าเฉลิมพระเกียรติ 6 รอบพระชนมพรรษา (รถไฟฟ้าบีทีเอส) สายสีลม ส่วนต่อขยายแยกตากสิน-บางหว้า โดยสถานีจะยกระดับเหนือถนนราชพฤกษ์ กรุงเทพมหานคร ระหว่างแยกตากสิน กับ แยกรัชดา-ราชพฤกษ์
ถนนราชพฤกษ์ ใกล้สี่แยกตากสิน บริเวณสะพานลอยปากซอยเข้าวัดโพธิ์นิมิตร (สุดซอยสมเด็จพระเจ้าตากสิน 4 และซอยเทอดไท 19) ถัดจากสะพานข้ามคลองสำเหร่ ในพื้นที่แขวงบุคคโล เขตธนบุรี กรุงเทพมหานคร
เมื่อวันที่ 12 มกราคม พ.ศ. 2556 จนกระทั่งวันที่ 1 ธันวาคม พ.ศ. 2556 สถานีนี้เปิดใช้อย่างไม่เป็นทางการ โดยใช้ชานชาลา 3 ในการรับ - ส่งผู้โดยสารชั่วคราวจากวงเวียนใหญ่ - โพธิ์นิมิตร - ตลาดพลู และเป็นสถานีปลายทางชั่วคราวในขณะที่สถานีตลาดพลูยังสร้างไม่เสร็จ จนกระทั่งวันที่ 5 ธันวาคม พ.ศ. 2556 สถานีนี้เปิดใช้อย่างเป็นทางการพร้อมส่วนต่อขยายแยกตากสิน - บางหว้า
เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมดจุดรวมพล อยู่ที่ ทางออก 2 บริเวณโรงเรียนมณีวิทยา และทางออก 3
สถานีวุฒากาศ
สถานีวุฒากาศ (; รหัสสถานี: S11) เป็นสถานีรถไฟลอยฟ้าในเส้นทาง รถไฟฟ้าเฉลิมพระเกียรติ 6 รอบพระชนมพรรษา (รถไฟฟ้าบีทีเอส) สายสีลม ส่วนต่อขยายแยกตากสิน-บางหว้า โดยสถานียกระดับเหนือ ถนนราชพฤกษ์ กรุงเทพมหานคร บริเวณสี่แยกราชพฤกษ์-วุฒากาศและจะเป็นจุดเชื่อมต่อการเดินทางกับระบบ รถไฟฟ้าชานเมืองสายสีแดงเข้ม ในอนาคต
ถนนราชพฤกษ์ ด้านทิศตะวันตกของสี่แยกราชพฤกษ์-วุฒากาศ โดยสร้างคร่อมคลองด่าน คลองสนามไชย ในพื้นที่แขวงตลาดพลู เขตธนบุรี และแขวงบางค้อ เขตจอมทอง กรุงเทพมหานคร
ก่อนหน้านี้ บริเวณสถานีวุฒากาศได้คาดหมายให้เป็นจุดเชื่อมต่อกับสถานีตากสินของโครงการศูนย์คมนาคมขนส่งตากสิน ซึ่งจะเป็นศูนย์คมนาคมแบบครบวงจรในพื้นที่กรุงเทพมหานครด้านใต้ มีทั้งระบบรถไฟฟ้าขนส่งมวลชน รถไฟทางไกลและสถานีขนส่งผู้โดยสารสายใต้จึงต้องปรับปรุงแก้ไขแนวเส้นทางหลายครั้งเพื่อให้รถไฟฟ้าเชื่อมต่อกันภายในโครงการโดยตรง (บริเวณด้านทิศตะวันออกของสี่แยกราชพฤกษ์-วุฒากาศ) แต่ภายหลังรัฐบาลได้ล้มเลิกโครงการนี้ไป เนื่องจากประชาชนในพื้นที่คัดค้านอย่างหนักเพราะเป็นชุมชนหนาแน่นและต้องเวนคืนบ้านเรือนไปเป็นจำนวนมาก ในที่สุด โครงการการก่อสร้างสถานีวุฒากาศแห่งนี้จึงกลับมาใช้แนวถนนราชพฤกษ์และเป็นจุดเชื่อมต่อสถานีของเส้นทางรถไฟฟ้าชานเมืองสายสีแดงเข้มที่อยู่ห่างออกไปเล็กน้อยเช่นเดิม
เป็นแบบมีชานชาลาอยู่ 2 ข้าง (Side Platform Station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา ในส่วนของหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมดจุดรวมพลอยู่ที่ ทางออก 1&2 และ ทางออก 4 ใกล้กับถนนวุฒากาศ
สถานีบางหว้า
สถานีบางหว้า เป็นสถานีรถไฟฟ้าในเขตภาษีเจริญ กรุงเทพมหานคร ในเส้นทางรถไฟฟ้าบีทีเอส สายสีลม และรถไฟฟ้ามหานคร สายเฉลิมรัชมงคล
สถานีบางหว้า (อังกฤษ: Bang Wa Station, รหัส S12) เป็นสถานีรถไฟลอยฟ้าในเส้นทางรถไฟฟ้าเฉลิมพระเกียรติ 6 รอบพระชนมพรรษา สาย 2 โดยยกระดับข้างถนนราชพฤกษ์ คร่อมคลองวัดประดู่ เป็นสถานีปลายทางของเส้นทางช่วงวุฒากาศ-บางหว้า โดยสถานีนี้มีศูนย์ซ่อมบำรุงย่อยและโรงจอดย่อยอยู่บริเวณทิศเหนือของสถานี
ถนนราชพฤกษ์ บริเวณด้านข้างสะพานยกระดับข้ามแยกเพชรเกษม ในพื้นที่แขวงปากคลองภาษีเจริญ เขตภาษีเจริญ กรุงเทพมหานคร
เป็นแบบมีชานชาลาอยู่ 2 ข้าง (Side Platform Station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา ในส่วนของหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมดจุดรวมพลอยู่ที่ทางออก 3 บริเวณใกล้บันไดเลื่อน และทางออก 1,2 บริเวณด้านหน้าลิฟต์
สถานีบางหว้า (อังกฤษ: Bang Wa Station, รหัส BL34) เป็นสถานีรถไฟลอยฟ้าในเส้นทางรถไฟฟ้ามหานคร สายเฉลิมรัชมงคล ส่วนต่อขยายช่วงหัวลำโพง-บางแค โดยจะยกระดับเหนือถนนเพชรเกษม บริเวณแยกเพชรเกษม แขวงปากคลองภาษีเจริญ เขตภาษีเจริญ กรุงเทพมหานคร โดยสามารถเชื่อมต่อกับรถไฟฟ้าบีทีเอส สายสีลมได้ที่สถานีนี้ ซึ่งจะเปิดให้บริการในปี 2562
ถนนเพชรเกษม บริเวณแยกเพชรเกษม ในพื้นที่แขวงปากคลองภาษีเจริญ เขตภาษีเจริญ กรุงเทพมหานคร
ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น-ลงสถานี และป้ายบอกทางต่าง ๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีน้ำเงินเพื่อสื่อว่าเป็นสถานีเชื่อมต่อระบบ
เป็นสถานีลอยฟ้า เป็นชานชาลาแบบข้าง (Station with Side Platform) ทางวิ่งยกระดับสูง 19 เมตรเพื่อให้วางอยู่เหนือสถานีรถไฟฟ้าบีทีเอส
สถานีบางหว้าเป็นสถานีเชื่อมต่อที่สำคัญแห่งหนึ่งของฝั่งธนบุรี เนื่องจากเป็นการเชื่อมต่อระหว่างระบบและฝั่งบางหว้าของรถไฟฟ้าบีทีเอสเป็นสถานีปลายทาง การก่อสร้างทั้งสองสถานีจึงต้องคำนึงถึงความสะดวกในการเข้า-ออกระบบมากเป็นพิเศษ ผู้รับเหมาก่อสร้างคือ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) จึงได้เสนอให้มีการปรับแบบของทั้งสถานีบางหว้าฝั่งบีทีเอสซึ่งมีผู้รับเหมาเป็นเจ้าเดียวกัน และออกแบบให้สถานีฝั่งรถไฟฟ้ามหานครให้เป็นสถานีที่ใช้โครงสร้างบางส่วนร่วมกัน
กล่าวคือโครงสร้างชั้นขายบัตรโดยสารของรถไฟฟ้าบีทีเอส จะเป็นการสร้างฐานชั้นลอยของสถานีฝั่งรถไฟฟ้ามหานครไปในตัว ในขณะที่ชั้นชานชาลาจะใช้วิธีการสร้างของฝั่งบีทีเอสและเร่งการวางรางให้ข้ามสถานีของฝั่งบีทีเอสให้แล้วเสร็จก่อนก่อสร้างชั้นขายบัตรโดยสารและชั้นชานชาลาของฝั่งรถไฟฟ้ามหานคร และได้ออกแบบให้ทางออกที่ 3, 4 ของสถานีฝั่งบีทีเอส เป็นทางเข้า-ออกที่ใช้งานร่วมกันด้วย ทำให้เกิดการหมุนเวียนของผู้โดยสารที่ดีและลดความซ้ำซ้อนในการตั้งทางเข้า-ออกโดยไม่จำเป็น
อวกาศห้วงลึกของฮับเบิล
อวกาศห้วงลึกของฮับเบิล () เป็นภาพของห้วงอวกาศส่วนหนึ่งในเขตกลุ่มดาวหมีใหญ่ ซึ่งได้จากผลการสังเกตการณ์อย่างต่อเนื่องของกล้องโทรทรรศน์อวกาศฮับเบิล ได้เป็นภาพถ่ายจำนวน 342 ชิ้นที่ถ่ายจากกล้อง Wide Field and Planetary Camera 2 เป็นเวลา 10 วันติดต่อกัน ระหว่าง 18-28 ธันวาคม ค.ศ. 1995
ห้วงอวกาศส่วนนี้ค่อนข้างเล็ก มีดาวในทางช้างเผือกเพียงไม่กี่ดวงเท่านั้นที่บังอยู่ ดังนั้นจึงสามารถมองเห็นดาราจักรต่างๆ ในห้วงอวกาศส่วนนี้มากกว่า 3,000 แห่ง ดาราจักรเหล่านี้จำนวนหนึ่งเป็นดาราจักรที่อายุน้อยที่สุดและอยู่ห่างไกลที่สุดเท่าที่เคยมีการค้นพบ ผลจากการตรวจพบดาราจักรอายุน้อยได้เป็นจำนวนมาก ทำให้ภาพอวกาศห้วงลึกของฮับเบิลเป็นแผนภาพสำคัญที่ใช้ในการศึกษาประวัติศาสตร์ยุคแรกๆ ของเอกภพ และเป็นแหล่งข้อมูลในการผลิตงานวิจัยทางวิทยาศาสตร์ออกมาแล้วมากกว่า 400 ชิ้น
หลังจากการถ่ายภาพสังเกตการณ์ของ HDF ไปได้สามปี มีการถ่ายภาพห้วงอวกาศในลักษณะเดียวกันที่ซีกโลกใต้ ใช้ชื่อว่า อวกาศห้วงลึกของฮับเบิลด้านใต้ (Hubble Deep Field South) ภาพที่ได้จากการสังเกตการณ์ทั้งสองครั้งมีความคล้ายคลึงกัน ซึ่งเป็นการยืนยันแนวคิดที่ว่า เอกภพมีความเป็นหนึ่งเดียวกันในระดับมหภาค และโลกตั้งอยู่ในตำแหน่งทั่วไปในเอกภพ (ตามหลักการพื้นฐานจักรวาลวิทยา (cosmological principle)) ปี ค.ศ. 2004 มีการสังเกตการณ์อีกครั้งหนึ่ง ได้ภาพอวกาศห้วงลึกยิ่งกว่าชื่อว่า อวกาศห้วงลึกมากของฮับเบิล (Hubble Ultra Deep Field: HUDF) โดยใช้เวลาในการสังเกตการณ์ทั้งสิ้น 11 วัน ภาพ HUDF เป็นแผนภาพอวกาศที่ลึกที่สุดเท่าที่เคยมีการสังเกตการณ์มาภายใต้ความยาวคลื่นที่มองเห็นได้ด้วยตา
อำนวย นิ่มมะโน
พลตำรวจโท อำนวย นิ่มมะโน เป็นอดีตรองผู้ว่าราชการกรุงเทพมหานคร กรรมการในคณะกรรมการปฏิรูปประเทศด้านกระบวนการยุติธรรม และสมาชิกสภาขับเคลื่อนการปฏิรูปประเทศ อดีตที่ปรึกษาผู้ว่าราชการกรุงเทพมหานคร อดีตผู้บัญชาการตำรวจภูธร ภาค 1 อดีตรักษาราชการแทนผู้บัญชาการตำรวจนครบาล อดีตรองผู้บัญชาการตำรวจนครบาล และรองโฆษกสำนักงานตำรวจแห่งชาติ
พลตำรวจโท อำนวย นิ่มมะโน เกิดเมื่อวันที่ 5 กุมภาพันธ์ พ.ศ. 2498 ที่ตำบลบ่อยาง อำเภอเมืองสงขลา จังหวัดสงขลา เป็นนักเรียนนายร้อยตำรวจ รุ่นที่ 31 (นรต.31) สำเร็จการศึกษาเมื่อปี พ.ศ. 2521
พลตำรวจโท อำนวย นิ่มมะโน รับราชการในสังกัดกรมตำรวจ ดำรงตำแหน่งผู้บังคับหมู่ครั้งแรก เมื่อปี พ.ศ. 2528 สังกัดกองกำกับการ 2 กองทะเบียนคนต่างด้าวและภาษีอากร และได้ตั้งใจปฏิบัติหน้าที่จนได้รับการเลื่อนตำแหน่งเรื่อยมา อาทิ เป็นผู้บังคับการ ในปี พ.ศ. 2540 เป็นรองผู้บังคับการตำรวจนครบาล 8 ในปี พ.ศ. 2543 เป็นผู้บังคับการตำรวจนครบาล 2 ในปี พ.ศ. 2547 เป็นผู้บังคับการตำรวจนครบาล 1 ในปี พ.ศ. 2549 และตำแหน่ง สารวัตร งานป้องกันและปราบปราม ในปี พ.ศ. 2553 เขายังเป็นผู้ปฏิบัติการโฆษกศูนย์อำนวยการแก้ไขสถานการณ์ฉุกเฉิน ในปี พ.ศ. 2553 เขาเป็นหนึ่งในนายตำรวจที่ถูกเกลียดชังจากฝ่ายพันธมิตรประชาชนเพื่อประชาธิปไตยและนปช.ในวิกฤตการณ์การเมืองไทย พ.ศ. 2548–2553 ในปี พ.ศ. 2557 ในรัฐบาล ยิ่งลักษณ์ ชินวัตร เขาถูกย้ายไปเป็นรองผู้อำนวยการกองบัญชาการศึกษา สำนักงานตำรวจแห่งชาติ
ในปี พ.ศ. 2557 หลังการรัฐประหารในวันที่ 22 พฤษภาคม ปีเดียวกัน ได้รับคำสั่งให้ย้ายมารับรองผู้บัญชาการตำรวจนครบาลเหมือนเดิม จากพลตำรวจโท จักรทิพย์ ชัยจินดา รักษาการผู้บัญชาการตำรวจนครบาล โดยดูแลงานด้านการจราจรและสืบสวน
เมื่อวันที่ 26 มกราคม พ.ศ. 2559 หม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานคร ได้ลงนามแต่งตั้งพลตำรวจโท อำนวย นิ่มมะโน ให้ดำรงตำแหน่งที่ปรึกษาผู้ว่าราชการกรุงเทพมหานคร ตั้งแต่ 1 กุมภาพันธ์ พ.ศ. 2559 ต่อมามีคำสั่งกรุงเทพมหานคร ที่ 3178/2559 ลงวันที่ 21 ตุลาคม พ.ศ. 2559 แต่งตั้ง พลตำรวจโท อำนวย นิ่มมะโน เป็นรองผู้ว่าราชการกรุงเทพมหานคร และในวันที่ 24 สิงหาคม พ.ศ. 2560 มีคำสั่งกรุงเทพมหานคร ที่ 2650/2560 ให้พลตำรวจโท อำนวย นิ่มมะโน พ้นจากตำแหน่งรองผู้ว่าราชการกรุงเทพมหานคร โดยแต่งตั้งพลตำรวจโท ชินทัต มีศุข เป็นรองผู้ว่าราชการกรุงเทพมหานครแทน
ดาราจักรชนิดก้นหอยมีคาน
ดาราจักรชนิดก้นหอยมีคาน () เป็นประเภทหนึ่งของดาราจักรชนิดก้นหอยที่มีดาวฤกษ์อยู่มากในบริเวณแกนกลางรูปร่างคล้ายโครงสร้างคาน พบเป็นจำนวนมากประมาณครึ่งหนึ่งของดาราจักรชนิดก้นหอยทั้งหมด แกนกลางแบบคานนี้มีผลกระทบต่อทั้งการเคลื่อนที่ของดาวฤกษ์และแก๊สระหว่างดวงดาวภายในดาราจักรชนิดก้นหอย รวมถึงมีผลกระทบต่อแขนกังหันของดาราจักรด้วย
เอ็ดวิน ฮับเบิล จัดประเภทดาราจักรชนิดนี้ในลำดับของฮับเบิลด้วยรหัส "SB" (มาจาก "Spiral" (ก้นหอย) และ "Barred" (คาน)) โดยมีประเภทย่อยมี 3 ประเภท ตามลักษณะการเปิดกว้างของแขนกังหัน กล่าวคือ SBa เป็นดาราจักรที่มีแขนค่อนข้างแคบแน่น ส่วน SBc จะมีแขนที่กว้างและหลวมกว่า โดย SBb เป็นแบบที่อยู่กึ่งกลางระหว่างทั้งสองแบบแรก นอกจากนี้ยังมีประเภทที่ 4 คือ SBm ซึ่งตั้งขึ้นในภายหลังเพื่อแยกประเภทของกังหันมีคานที่มีรูปร่างแปลกประหลาด เช่น ดาราจักรเมฆแมกเจลแลนทั้งหลาย ซึ่งแต่เดิมถูกจัดประเภทไว้เป็นดาราจักรไร้รูปแบบ แต่ต่อมาพบว่ามีโครงสร้างที่เห็นได้ว่าเป็นแบบก้นหอยมีคาน
ผลการสังเกตการณ์ของกล้องโทรทรรศน์อวกาศสปิตเซอร์ในปี ค.ศ. 2005 เป็นหลักฐานช่วยยืนยันแนวคิดที่ว่า ดาราจักรทางช้างเผือกก็เป็นดาราจักรชนิดก้นหอยมีคาน หลังจากที่ผลสังเกตการณ์จากกล้องโทรทรรศน์วิทยุบ่งชี้ไปเช่นนั้นมาก่อนหน้านี้แล้ว แต่ผลการสังเกตการณ์ในย่านอินฟราเรดของกล้องสปิตเซอร์ช่วยทำให้การคำนวณมีความแม่นยำมากยิ่งขึ้น
ความตกลงการค้าเสรีอเมริกาเหนือ
ความตกลงการค้าเสรีอเมริกาเหนือ (, "NAFTA"; , "ALÉNA"; , "TLCAN") หรือเรียกคำย่อว่า นาฟตา (NAFTA) เป็นองค์กรทางเศรษฐกิจในทวีปอเมริกาเหนือ ในการที่จะร่วมมือกันแสวงหาตลาดส่งออกและลดต้นทุนการผลิตสินค้า เพื่อให้มีราคาถูกลง สามารถแข่งขันกับตลาดโลกได้หลังจากที่สหภาพยุโรป ได้แก้ปัญหาภาวะเศรษฐกิจถดถอย โดยการเปิดตลาดเสรีเป็นตลาดเดียวแล้ว ผู้นำแห่งประเทศสหรัฐอเมริกา แคนาดาและเม็กซิโกได้จัดประชุมกันเมื่อ พ.ศ. 2535 ที่จะเปิดเสรีทางการค้าระหว่างกันให้เป็นตลาดเดียว และจะลดอัตราภาษีศุลกากรให้เหลือร้อยละ 0 ภายใน 5 ปี โดยได้มีผลตั้งแต่ 1 มกราคม พ.ศ. 2537 เป็นต้นมา
ความตกลงการค้าเสรีอเมริกาเหนือ จะถูกแทนที่โดยข้อตกลงสหรัฐ–เม็กซิโก–แคนาดา (United States–Mexico–Canada Agreement)
กล้องโทรทรรศน์อวกาศสปิตเซอร์
กล้องโทรทรรศน์อวกาศสปิตเซอร์ () หรือเดิมชื่อ Space Infrared Telescope Facility (SIRTF) เป็นกล้องสังเกตการณ์อวกาศอินฟราเรด เป็นกล้องอันดับที่สี่และสุดท้ายของโครงการหอดูดาวเอกของนาซา ตั้งชื่อตาม ดร. ไลแมน สปิตเซอร์ จูเนียร์ หนึ่งในนักดาราศาสตร์ที่ยิ่งใหญ่คนหนึ่งในคริสต์ศตวรรษที่ 20 ซึ่งเป็นผู้เสนอให้ติดตั้งกล้องโทรทรรศน์ไว้ในอวกาศเป็นคนแรกตั้งแต่กลางคริสต์ทศวรรษ 1940 เพื่อขจัดปัญหาการรบกวนของชั้นบรรยากาศโลก ซึ่งจะทำให้ได้ภาพที่ชัดเจนกว่าการตั้งกล้องไว้บนพื้นโลก โดยเขาใช้เวลากว่า 50 ปี จึงสามารถผลักดันแนวคิดนี้ได้สำเร็จ กล้องโทรทรรศน์อวกาศสปิตเซอร์ขึ้นสู่อวกาศเมื่อวันที่ 25 สิงหาคม ค.ศ. 2003 ด้วยจรวดเดลต้า 2 จากแหลมคานาวารัล มีการตั้งเป้าหมายการใช้งานของกล้องนี้ราว 2-3 ปี
สปิตเซอร์มีวงโคจรเป็นแบบ Heliocentric ซึ่งโคจรตามโลกไปรอบ ๆ ดวงอาทิตย์ใช้เวลา 1 ปี
ตัวกล้องของสปิตเซอร์เป็นกระจกขนาด 85 เซนติเมตร ความยาวโฟกัส 10.20 เมตร ทำด้วย beryllium และหล่อเย็นด้วยฮีเลียมเหลวให้มีอุณหภูมิอยู่ที่ 5.5 องศาเคลวินตลอดเวลา ตัวกล้องมีน้ำหนักรวม 960 กิโลกรัม ประกอบด้วยเครื่องมือสำคัญ 3 ชิ้นคือ
ผลงานชิ้นแรกคือภาพที่ส่งมาเมื่อวันที่ 18 ธันวาคม 2546 ภาพที่เด่นที่สุดคือ ดาราจักรรูปเกลียว M 81 ซึ่งอยู่ทางเหนือของกลุ่มดาวหมีใหญ่ ไกลจากโลก 12 ล้านปีแสง แสดงความสามารถของกล้องโทรทรรศน์อวกาศสปิตเซอร์ในการถ่ายภาพอวกาศที่ถูกปกคลุมด้วยกลุ่มก๊าซที่หนาแน่นซึ่งกล้องโทรทรรศน์แสงไม่สามารถมองเห็นได้ ทำให้เห็นการก่อกำเนิดของดาวฤกษ์และเห็นใจกลางของดาราจักร
เนื่องจาก Spitzer เป็นกล้องที่เน้นสำรวจแหล่งกำเนิดอินฟราเรด ดังนั้น Spitzer จึงมักใช้สำรวจวัตถุอุณหภูมิต่ำเช่น สเปกตรัมของแสงจากวัตถุประเภทดาวเคราะห์ หรือระบบดาวเคราะห์นอกระบบสุริยะ ตัวอย่างการค้นพบที่สำคัญคือ การค้นพบองค์ประกอบไอน้ำบนดาวเคราะห์ HD 209458 b โดยใช้เครื่องรับรู้อินฟราเรดย่าน 7.5 - 13.2 ไมโครเมตร
เมลานี
เมลานี () คืออัลบั้มภาษาฝรั่งเศสของเซลีน ดิออน นักร้องสาวชาวแคนาดา ออกจำหน่ายในควิเบก ประเทศแคนาดา เมื่อวันที่ 6 สิงหาคม พ.ศ. 2527 เป็นอัลบั้มภาษาฝรั่งเศสลำดับที่ 7 ของเธอ
ชื่ออัลบั้มนี้เซลีนมอบให้แก่คาเรน หลานสาวของเธอซึ่งป่วยเป็นโรคเกี่ยวกับกระเพาะปัสสาวะ
อัลบั้มนี้เป็นอีกหนึ่งอัลบั้มที่ประสบความสำเร็จอย่างดี ได้รับรางวัลแผ่นเสียงทองคำในแคนาดาสำหรับยอดขายกว่า 50,000 แผ่น ซึ่งเป็นเวลาเดียวกับที่เซลีนแสดงเพลง "อวีนเนอกอลงบ์" () หน้าพระพักตร์สมเด็จพระสันตะปาปาจอห์น ปอลที่ 2 และผู้เข้าชมกว่า 65,000 คน ณ อัฒจรรย์โอลิมปิกในมอนทรีออล ประเทศแคนาดา
"เมลานี" ขึ้นชาร์ตซิงเกิลควิเบก 2 เพลงคือเพลง "อวีนเนอกอลงบ์" และ "มงแรฟว์เดอตูชูร์" ในอันดับสูงสุดที่ 2 และ 4 ตามลำดับ นอกจากนี้ยังออกซิงเกิล "เอิงนามูร์ปูร์มัว" เป็นซิงเกิลที่ 3 ในปีถัดมา เซลีนยังได้รับรางวัลเฟลิกซ์กว่า 5 รางวัลด้วย
ในเดือนตุลาคม พ.ศ. 2527 เซลีนได้ออกอัลบั้มที่ 2 ในฝรั่งเศส ชื่อว่า In October 1984, Dion released her second album in France, called "เลซัวโซดูบงเนอร์" ซึ่งบรรจุเพลง 5 เพลงจากอัลบั้ม "เมลานี"
รายนามเวิลด์เฮฟวีเวทแชมเปียน (ดับเบิลยูดับเบิลยูอี)
เวิลด์ เฮฟวี่เวท แชมเปียนชิพ เป็นเข็มขัดระดับโลกรุ่นเฮฟวี่เวทที่เป็นกรรมสิทธิ์ของเวิลด์ เรสต์ลิง เอ็นเตอร์เทนเมนต์ (WWE) โดยเป็นเข็มขัดระดับโลกเส้นที่ 3 ที่ได้ใช้งานในดับเบิลยูดับเบิลยูอีเมื่อปี ค.ศ. 2002 ภายหลังจากการซื้อกิจการสมาคมที่ล้มละลายอย่าง เวิลด์ แชมเปียนชิพ เรสต์ลิง (WCW) และเอ็กซ์ตรีม แชมเปียนชิพ เรสต์ลิง (ECW) และยกเลิกสถานะดับเบิลยูซีดับเบิลยู เวิลด์ เฮฟวี่เวท แชมเปียนชิพ (WCW World Heavyweight Championship) โดยนำมารวมกับดับเบิลยูดับเบิลยูเอฟ แชมเปียนชิพ (WWF Championship) กลายเป็นเข็มขัดเดี่ยว ดับเบิลยูดับเบิลยูเอฟ อันดิสพิวเต็ด แชมเปียนชิพ (WWF Undisputed Championship) ซึ่งกลายเป็นกรรมสิทธิ์ของสแมคดาวน์ ภายหลังการขยายค่าย ส่งผลให้รอว์ไม่มีเข็มขัดระดับโลกไว้ในครอบครอง ทำให้ เอริค บิชอฟฟ์ อดีตผู้บริหารและเจ้าของดับเบิลยูซีดับเบิลยู ซึ่งเป็นผู้จัดการทั่วไปของรอว์ในขณะนั้น นำเวิลด์ เฮฟวี่เวท แชมเปี้ยนชิพออกมาใช้งาน ในปัจจุบัน ถือเป็นกรรมสิทธิ์ของ สแมคดาวน์
การครองเข็มขัดจะถูกตัดสินโดยการปล้ำในการแข่งขันรูปแบบต่างๆ หรือถูกมอบให้โดยมีเหตุจูงใจเป็นต้น โดยนักมวยปล้ำจะมีบทแสดงเป็นฝ่ายธรรมะหรืออธรรม โดยเกิดความขัดแย้งและต่อสู้กันในการแข่งขันรูปแบบต่างๆ เพื่อชิงเข็มขัดดังกล่าว ผู้ครองเข็มขัดนี้เป็นคนแรกคือ ทริปเปิล เอช ซึ่งเอริค บิชอฟฟ์มอบให้ในเดือนกันยายน ค.ศ. 2002 โดยรวมมีผู้ครองเข็มขัดนี้ทั้งสิ้น 14 คน โดยมีจำนวน 28 สมัย ซึ่งทริปเปิล เอชก็เป็นผู้ครองเข็มขัดดังกล่าวมากสมัยที่สุดอีกด้วย (5 สมัย)
ทางดับเบิลยูดับเบิลยูอีได้แถลงอย่างเป็นทางการว่า เวิลด์ เฮฟวี่เวท แชมเปี้ยนชิพ ไม่ได้เป็นเข็มขัดเส้นเดียวกับ เอ็นดับเบิลยูเอ เวิลด์ เฮฟวี่เวท แชมเปี้ยนชิพ (NWA World Heavyweight Championship) หรือดับเบิลยูซีดับเบิลยู แชมเปี้ยนชิพ (WCW Championship) แม้ว่าจะมีความคล้ายคลึงกันโดยการที่เป็น "เข็มขัดทองขนาดใหญ่" เหมือนกัน จึงทำให้ประวัติความเป็นมาและผู้ครองเข็มขัดนั้นไม่สืบเนื่องหรือเกี่ยวโยงกัน โดยเวิลด์ เฮฟวี่เวท แชมเปี้ยนชิพเป็นเพียงรุ่นถัดมาของดับเบิลยูซีดับเบิลยู แชมเปี้ยนชิพ เหมือนที่มันเป็นรุ่นถัดมาของเอ็นดับเบิลยูเอ เวิลด์ เฮฟวี่เวท แชมเปี้ยนชิพนั่นเอง
23308 นิยมเสถียร
23308 นิยมเสถียร เป็นดาวเคราะห์น้อยดวงหนึ่งในแถบดาวเคราะห์น้อย ระบบสุริยะจักรวาล มีคาบการโคจร 1502.5338982 วัน (4.11 ปี) ค้นพบเมื่อวันที่ 3 มกราคม พ.ศ. 2544
23308 นิยมเสถียร ตั้งชื่อจากนามสกุลของนายกรวิชญ์ นิยมเสถียร นักเรียนโรงเรียนเตรียมอุดมศึกษาในขณะนั้น ที่เป็นหนึ่งในสามสมาชิกกลุ่มตัวแทนประเทศไทย ไปประกวดโครงงานของนักวิทยาศาสตร์รุ่นเยาว์ งาน Intel International Science and Engineering Fair หรือ ISEF ที่สหรัฐอเมริกา เรื่องรูปแบบการหุบของใบไมยราบ ซึ่งได้อันดับ 1 ของโลก เมื่อปี พ.ศ. 2550
แชมพู
แชมพู หรือ ยาสระผม เป็นผลิตภัณฑ์บำรุงเส้นผม ปกติอยู่ในรูปของของเหลวหนืด ใช้สำหรับทำความสะอาดเส้นผม แชมพูยังมีบรรจุในแบบก้อนเหมือนก้อนสบู่ แชมพูใช้โดยทาบนเส้นผมที่เปียก นวดเข้ากับเส้นผม และล้างออก ผู้ใช้บางคนอาจใช้แชมพูร่วมกับผลิตภัณฑ์นวดผม
จุดประสงค์ของการใช้แชมพูคือล้างสิ่งแปลกปลอมที่ไม่ต้องการบนเส้นผมโดยไม่ทำให้ไขผิวหนังหลุดลอกจนทำให้ผมไม่เป็นทรง แชมพูโดยทั่วไปทำจากการผสมสารลดแรงตึงผิว มักจะเป็นโซเดียมลอริลซัลเฟต หรือโซเดียมลอเรทซัลเฟต เข้ากับสารช่วยลดแรงตึงผิว ปกติจะเป็นสารโคคามิโดโพรพิลเบทาอีนในน้ำ
แชมพูสูตรเฉพาะมีสำหรับคนที่มีรังแค ทำสีผม แพ้แป้งหรือกลูเทน คนที่สนใจใช้ผลิตภัณฑ์ "จากธรรมชาติล้วน" "อินทรีย์" หรือ "ผลิตจากพืช" ทารก และเด็ก (แชมพูเด็กทำให้ระคายเคืองน้อยกว่า) นอกจากนี้ยังมีแชมพูที่ผลิตเพื่อใช้กับสัตว์ที่อาจบรรจุยาฆ่าแมลง หรือยาชนิดอื่น ๆ ที่บำรุงผิวหรือรักษาการติดเชื้อปรสิต เช่น เห็บหมัด
ได้แก่ สารชำระล้าง (detergents) หรือ สารลดแรงตึงผิว (surfactants) แบ่งออกเป็นหลายกลุ่มได้แก่
เพาะพุทธ จนฺทเสฏฺโฐ
สมณะเพาะพุทธ จนฺทเสฏฺโฐ หรือที่รู้จักกันดีในนาม ท่านจันทร์ เป็นนักบวชชาวไทย เกิดเมื่อวันที่ 15 ธันวาคม พ.ศ. 2507 ที่ อ.โพธิ์ทอง จ.อ่างทอง ในครอบครัวชาวบ้านชนบททั่วไป โดยเป็นลูกคนที่ 6 ของพี่น้องทั้งหมด 8 คน
มีความสนในในปรัชญาและธรรมะตั้งแต่เล็ก ขณะเรียนอยู่ได้พิมพ์หนังสื่อธรรมะชื่อ "แสงธรรม" ออกจำหน่ายแก่เพื่อน ๆ เล่มละ 1 บาท เมื่อจบ ม.ศ. 3 แล้วจึงเกิดแรงบันดาลใจถือศีล 5 และรับประทานมังสวิรัติเพียงวันละมื้อเดียว จากนั้นในปี พ.ศ. 2524 จึงได้ไปมาหาสู่กับสำนักสันติอโศก จนกระทั่งปี พ.ศ. 2525 ได้บวชเป็นสามเณรในสำนักสันติอโศก พร้อมกับได้ศึกษาทางธรรมจนจบนักธรรมชั้นโท เดิมได้อุปสมบทเป็นพระภิกษุในพุทธศาสนาเมื่อปี พ.ศ. 2528 ต่อมาเข้ากลุ่มสันติอโศกซึ่งมิได้รับการยอมรับจากมหาเถรสมาคมให้เป็นกลุ่มสงฆ์ในพุทธศาสนา
สมณะเพาะพุทธ จนฺทเสฏฺโฐ มีชื่อเสียงมาจากการเป็นนักบวชนักเทศน์ เป็นผู้เผยแผ่ธรรมะทางสื่อต่าง ๆ เช่น โทรทัศน์, วิทยุ สื่อสิงพิมพ์ต่าง ๆ รวมถึงเว็บไซต์ด้วย มีหลายรายการ นอกจากนี้ยังเป็นกวีที่แต่งบทกวี บทกลอนเป็นประจำลงในคอลัมน์ชื่อ "ประกายสำนึก" ในหนังสือพิมพ์ไทยโพสต์ ในนามปากกา "พ.กิ่งโพธิ์"
ในการชุมนุมของพันธมิตรประชาชนเพื่อประชาธิปไตย พ.ศ. 2551 ที่สันติอโศกได้เข้าร่วมด้วย เพาะพุทธก็เป็นหนึ่งในบุคคลที่เข้าร่วมในครั้งนี้ มีบทบาทเป็นผู้ให้ข้อคิดและคติเตือนใจบนเวที ในช่วงธรรมะ โดยมี บัณฑิต ปิ่นมงคลกุล เป็นพิธีกร
ลิตเติลฟลัฟฟีคลาวด์ส
"ลิตเติลฟลัฟฟีคลาวด์ส" () เป็นซิงเกิลของ ดิออร์บ ออกจำหน่าย ในปี ค.ศ. 1990 ขึ้นชาร์ตซิงเกิลแห่งสหราชอาณาจักรอันดับสูงสุดที่ 87
เงาแดง
เงาแดง () เป็นการ์ตูนญี่ปุ่นในรูปแบบของมังงะและอะนิเมะ โดยมีการออกฉายในโทรทัศน์ครั้งแรกในปี พ.ศ. 2510 จัดทำโดยโทเอ สร้างโดย มิตสึเทรุ โยโกยามะ
เงาแดง เป็นนินจาแต่งในชุดขาวแดง โดยมีหน้ากากปกปิดโดยเป็นเรื่องราวในสมัยโบราณ โดยมี เงาน้ำเงิน (青影 - Ao-Kage, เด็ก) และ เงาขาว (白影 - Shiro-Kage, ผู้เฒ่า) ต่อสู้กับเหล่าร้าย
ในประเทศไทยได้มีจัดจำหน่ายและตีพิมพ์โดยสำนักพิมพ์การ์ตูนเด็ก
พระเจ้าบรมวงศ์เธอ พระองค์เจ้าลักขณานุคุณ
พระเจ้าบรมวงศ์เธอ พระองค์เจ้าลักขณานุคุณ เป็นพระราชโอรสองค์ที่ 8 ในพระบาทสมเด็จพระนั่งเกล้าเจ้าอยู่หัว ประสูติเมื่อวันพุธ เดือนยี่ แรม 4 ค่ำ ปีวอกจัตวาศก จุลศักราช 1174 ตรงกับวันที่ 20 มกราคม พ.ศ. 2355 ที่ประสูติแต่เจ้าจอมมารดาบาง มีพระเชษฐภคินี คือ พระองค์เจ้าหญิงวิลาศ ซึ่งต่อมาในรัชกาลที่ 3 ทรงสถาปนาเป็นกรมหมื่นอัปสรสุดาเทพ
เดิมพระนามว่า พระองค์เจ้าสังข์ เหตุเพราะพระรูปโฉมงามตั้งแต่ยังทรงพระเยาว์เปรียบเหมือนพระสังข์ทอง จึงเรียกกันว่า พระองค์สังข์ หรือสังข์ทอง แต่ต่อมาพระราชทานพระนามใหม่ว่า ""พระองค์เจ้าลักขณานุคุณ"" ซึ่งก็มีความหมายว่า รูปงาม
มีพระธิดา 1 พระองค์ คือ หม่อมเจ้าหญิงโสมนัส ประสูติแต่หม่อมงิ้ว สุวรรณทัต (ภายหลังพระธิดาได้รับการสถาปนาเป็นพระอัครมเหสีในรัชกาลที่ 4 ส่วนหม่อมงิ้วผู้เป็นมารดา ได้รับการแต่งตั้งเป็นเจ้าจอมมารดางิ้ว ด้วยเป็นขรัวยายในพระเจ้าลูกเธอในรัชกาล)
พระเจ้าบรมวงศ์เธอ พระองค์เจ้าลักขณานุคุณ สิ้นพระชนม์ในรัชกาลที่ 3 เมื่อวันที่ 17 พฤษภาคม พ.ศ. 2378 ด้วยโรคไข้ป่วง สิริพระชันษา 23 ปี
โฮมุริโอ มุจิก้า
ฮามุริโอ มุจิก้า เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
มุจิก้าเป็นซิลเวอร์ เครเมอร์ อาวุธก็ต้องเป็นเงิน เงินที่สามารถเปลี่ยนสภาพเป็นอะไรก็ได้ตามใจนึก ซึ่งตอนนี้เงินนั่นก็เปลี่ยนสภาพแข็งแกร่ง เพราะได้รวมพลังของเรน่าเข้าไปด้วย มุจิก้าถือว่าเป็นตัวโหดของเรื่องเลยก็ว่าได้ เวลาโกรธจัดจะจัดการศัตรูโดยไม่สนใจอะไร
หลานของ กาเลน มุจิก้า ผู้สร้างดาบ TCM แต่ว่าครอบครัวถูกแลนซ์ฆ่าตายจนเหลือแค่กาเลน จนฮามุริโอ มุจิก้าที่เป็นทายาทคนสุดท้ายบาดเจ็บ ถูกรีเซ่รับไปเลี้ยงจนเป็นจอมเวทเงิน ซิลเวอร์ เครเมอร์ กับมีพรสวรรค์มากเนื่องจากมุจิก้าเป็นสายเลือดของผู้สร้างอาวุธจึงมีความสามารถมาก พอมุจิก้าได้เป็นซิลเวอร์ เครเมอร์ จึงสักสัญลักษณ์ของตระกูลไว้ที่แขนเหมือนตระกูลของตน แต่มุจิก้านั้นแตกต่างจากทั้งตระกูลคือในตระกูลจะสักที่แขนขวา แต่มุกจิก้าสักที่แขนซ้าย พอรีเซ่ตายมุจิก้าจึงได้รับฝากฝังให้ทำลายซิลเวอร์เรย์ แล้วมุจิก้าสร้างกลุ่มโจร ซิลเวอร์ ริสซึ่ม ขึ้นมาเพื่อออกตามหากับทำลายซิลเวอร์เรย์ จนพบกับพวกฮารุแล้วพบกับกาเลน ซึ่งพอมุจิก้ารู้ว่าตนคือหลานของกาเลนแต่เก็บเงียบไว้ เพราะอยากจะเผยหลังจากทำลายซิลเวอร์เรย์ได้ ฮารุก็สงสัยแต่มุจิก้าหาข้ออ้างได้ จากนั้นแยกทางกับฮารุและเอรี่ จนเมื่อฮารุค้นหาเรฟ จึงมาร่วมด้วย ซึ่งเรื่องมุจิก้าเป็นหลานกาเลนถูกเผย
ตอนไปซิมโฟเนียหาเบาะแสของเรฟ สู้กับเรน่าจนทราบว่าพ่อของเรน่าเป็นคนสร้างซิลเวอร์เรย์ กับเหตุการณ์ในอดีต ซึ่งมุจิก้าสันนิฐานไปว่าซิลเวอร์เรย์ถูกมือที่ 3 ขโมยไป พอในตอนที่สู้กับโอนิงามิถูกโดริวจับไป โดยดร.มัมมี่ดัดแปลงเป็นมนุษย์หมาป่า รุ่นล่าสุดโดยตัวสีดำกัพลังมากกว่าตัวไหนๆ จนพวกฮารุช่วยเรียกสติ มุจิก้าจึงทำร้ายตัวเองแล้วฮารุให้เอริคซิลดื่มจนกลับคืนร่างเดิม แล้วได้ยินตอนอยู่ในร่างมนุษย์หมาป่าเรื่องซิลเวอร์เรย์ จึงออกตามหาพบเรน่า จนทราบว่าริเวอร์ซาลี่ คือซิลเวอร์เรย์ที่ถูกเปลี่ยนชื่อกับดัดแปลงใหม่ แถมเชื่อมกับเรน่า เจอโอเกอร์ คือคนร้ายตัวจริงที่ขโมยซิลเวอร์เรย์ แล้วมุจิก้าร่วมสู้กับเรน่าฆ่าโอเกอร์ลงได้ แต่ตอนทำลายซิลเวอร์เรย์ เครื่องควบคุมถูกทำลายสั่งปิดไม่ได้ เรน่าขอร้องให้ส่งพลังเวทเงินมาให้เพื่อทำลาย แต่เรน่าต้องตายด้วย เพราะต้องอยู่ทำลาย ตอนแรกมุจิก้าไม่ทำแต่สุดท้ายก็ต้องจำใจยอมทำจนทำลายซิลเวอร์เรย์ พอเรน่าตาย ก็ได้รับอาวุธใหม่เป็นหอกเงินซิลเวอร์เรย์แล้ว แล้วกลับไปรวมตัวกับกลุ่มสู้กับโดริว จนชนะแล้วไปหาพวกลูกน้องของเรน่าเพื่อบอกว่าเรน่าเสียชีวิต
พบจบศึกบลูการ์เดี้ยน พอรวบรวมเรฟครบได้รับหนังสือจากกาเลน ตอนแรกไม่สนแค่อ่านเล่นๆ หลังจากเอรี่ได้้ความทรงจำมา จึงทราบว่าดาบเล่มที่ 10 ไม่มีอยู่จริงเพราะมีเพียงชิบะที่ใช้ได้ มุจิก้าจึงไปหากาเลนเพื่อถามความจริง แต่พังค์สตรีทถูกแช่งแข็ง ทำให้มุจิก้าต้องตีดาบให้ฮารุเอง จนสำเร็จกับเกือบตาย ซึ่งต่อมาก็ร่วมสู้ด้วยกันโดยที่จบด้วยการที่ฮารุตายกับเอรี่สูญเสียความทรงจำทำให้มุจิก้าดูแลเอรี่ตลอด 1 ปี
โรงเรียนวาสุเทวี
โรงเรียนวาสุเทวี เดิมชื่อโรงเรียนพระแม่ฟาติมา ก่อตั้งขึ้นเมื่อวันที่ 18 พฤษภาคม พ.ศ. 2496 มีนายมงคล วังตาล เป็นเจ้าของ เมื่อปี พ.ศ. 2498 ซิสเตอร์บุญประจักษ์ ทรรทรานนท์ อธิการิณีเจ้าคณะแขวงคณะอุร์สุลินแห่งประเทศไทย ได้ซื้อโรงเรียนนี้จากคณะมิสซังต่างประเทศแห่งกรุงปารีส และได้เปลี่ยนชื่อเป็น "วาสุเทวี" โดยคุณครูเฉลา ไทยวัฒน์ ครูภาษาไทยรุ่นแรกของโรงเรียนมาแตร์เดอีวิทยาลัยเป็นผู้แปลจากชื่อภาษาลาติน REGINA MUNDI ซึ่งหมายถึง "พระแม่แห่งสากลโลก" นับเป็นชื่อที่มีความหมายตรงตามชื่อเดิมคือ “วาสุ” แปลว่าพื้นดิน “เทวี” แปลว่า ราชินี หมายถึง ราชินีแห่งพื้นพิภพหรือราชินีของโลก เมื่อวันที่ 21 กรกฎาคม พ.ศ. 2541 ซิสเตอร์บุญประจักษ์ ทรรทรานนท์ ได้โอนโรงเรียนวาสุเทวีให้แก่มูลนิธิคณะอุร์สุลินเพื่อการศึกษาแห่งประเทศไทย โดยมีซิสเตอร์สมจิตร์ ครองบุญศรี ตำแหน่งประธานกรรมการมูลนิธิเป็นผู้รับใบอนุญาต วันที่ 2 กันยายน พ.ศ. 2545 เปลี่ยนประธานกรรมการมูลนิธิเป็น
เปิดสอนตั้งแต่ชั้นอนุบาล 1 ถึงมัธยมศึกษาปีที่ 3 จำนวนนักเรียนตั้งแต่แรกเปิดดำเนินการจนถึงปัจจุบันมีนักเรียน 10,691 คน ดำเนินงานโดยซิสเตอร์คณะอุร์สุลิน ซึ่งเป็นการให้การอบรมแก่กุลสตรีให้ดำเนินชีวิตเหมาะสมกับยุคสมัย"อบรมเสริมคนให้ครบ ประสบธรรมอันสูงส่ง ปัญญาแตกฉานมั่นคง เสริมส่งเป็นคนจนสมบูรณ์""SERVIAM ข้าฯ ยินดีรับใช้"
เซอร์เวี่ยม ซึ่งเป็นสัญลักษณ์ของโรงเรียนอุร์สุลินทั่วโลก เซอร์เวี่ยมควรเป็นตราประจำใจของศิษย์อุร์สุลินตลอดชีวิต
เครื่องหมายเซอร์เวี่ยมประกอบไปด้วยไม้กางเขนและดวงดาว 7 ดวง กางเขนเป็นเครื่อง หมายถึง การรณรงค์ของพระคริสตเจ้าเพื่อรับใช้มวลมนุษย์ การรับใช้ของพระเยซูคริสตเจ้าด้วยการยอมสิ้นประชนม์บนไม้กางเขนนั้น นับเป็นการแสดงความรักและความเสียสละอย่างสูงสุดที่บุคคลใดจะพึงกระทำให้ผู้อื่นได้ และดวงดาว 7 ดวงบนตราเซอร์เวียมเป็นเครื่อง หมายถึง นักบุญอุร์สุลา องค์อุปถัมภ์ของคณะอุร์สุลิน
คติพจน์เซอร์เวียมนี้ เป็นจุดรวมของความมุ่งหวังที่ทางคณะอุร์สุลินมีต่อศิษย์ทุกคน คือต้องการจะปลูกฝังให้ศิษย์ทุกคนเลียนแบบพระคริสตเจ้าในการรับใช้พระเจ้า ประเทศชาติ และเพื่อนมนุษย์
บันได
บันได เป็นชื่อเรียกของสิ่งก่อสร้างที่ออกแบบมาเชื่อมต่อระหว่างจุดยืนที่ระดับความสูงแตกต่างกัน บันไดโดยทั่วไปจะมีลักษณะเป็นเส้นตรง โดย
หรืออาจจะมีวางตันเป็นเกลียว เรียกว่า บันไดวน บันไดที่มีการติดตั้งเครื่องจักรให้มีการเลื่อนอัตโนมัติจะเรียก บันไดเลื่อน บันไดอันแรกของโลกถูกสร้างขึ้นในสมัยยุคหินเก่า โดยมนุษย์ยุคหินชนเผ่าวัยชรา เป็นผู้สร้างเพื่อใช้ขึ้นไปยังภูเขาและใช้ลงไปสู่แหล่งน้ำ
ซิก ฮาร์ท
ซิก ฮาร์ท (ジークハルト, Jīku Haruto) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
เป็นจอมเวทมนตร์ที่สามารถควบคุมเวทมนตร์ได้ครบ 8 ธาตุ (Element Master) เป็นชาวมิวเดี้ยน ที่ออกปฏิบัติภารกิจคือปกป้องเวลาจากภัยต่างๆโดยไม่สนว่าใครเป็นมิตรหรือศัตรู จึงแอบเข้าร่วมเป็นหนึ่งสมาชิกของเดม่อน คาร์ด ที่มีอำนาจเทียบเท่าในหกแม่ทัพศักดิ์สิทธิ์ ตอนแรกต้องการกำจัดเอรี่ เนื่องจากเข้าใจผิดว่าเอรี่ เป็นมนุษย์ที่ถูกทดลองพลังเอเทเรี่ยน เหมือนเบลนีก้า แต่ถูกฮารุขัดขวาง จนกระทั่งฮารุสามารถพิสูจน์ได้ว่าตนเองสามารถความคุมพลังเอเทเรียนในตัวของเอรี่ได้ ซิกจึงยอมล้มเลิกความคิดที่จะสังหารเอรี่ โดยออกจากเดม่อน คาร์ด ซิกปรากฏตัวอีกครั้งโดยไปที่เมกะยูติเจอทหารคนหนึ่งบอกว่าปีศาจสีทองแหกคุกออกมาซึ่งคือรูเชีย แล้วมุ่งหน้าไปซิมโฟเนียแต่รูเชียไปแล้ว ได้ช่วยเหลือพวกฮารุจากหกแม่ทัพศักดิ์สิทธิ์ 5 คน ที่ชูดะไม่อยู่ จากนั้นก็ร่วมเดินทางพบหลุมศพของรีซ่า พร้อมกับโครงกระดูกที่คอยปกป้อง และสัญญากับฮารุว่า วันหนึ่ง ดาบและเวทมนตร์จะเป็นหนึ่งเดียวกันแล้วจากนั้น หลังจากที่โดริวเสียชีวิตไปหาจักรวรรดิแต่ก็ถูกทำลายไปแล้วพร้อมกับเจอชูดะทำตามแผนที่ติดต่อกับชูดะไม่ให้ซินแคลร์ ที่อยู่กับฮาจาไปถึงรูเชีย เมื่อซิกกลับไปยังบ้านเกิด ก็พบว่าที่นั่นกลายเป็นกับดักเพื่อบูชายัญในแผนลับๆของฮาจา การต่อสู้ยาวนานและไม่มีการหยุดพักตลอด 7 วัน ในที่สุดซิกก็สังหารฮาจาสำเร็จ และได้เป็นจอมเวทที่ก้าวผ่านความไร้ขอบเขตของฮาจา ต่อมา โดยซิกซ่อนซินแคลร์ออเกอร์ไว้ในร่างกายตน เมื่อรูเชียมาโดยชูดะมาขวางไม่สำเร็จ ซึ่งรูเชียนำซินแคลร์ทั้ง 4 มาที่มิวเดี้ยวจนซินแคลร์ที่ซิกซ่อนไว้ออกมาจากร่างกายตนจนซิกบาดเจ็บ เมื่อซินแคลร์ทั้งหมดกับENDLESSรวมตัวกันจนทำลายมิวเดี้ยน ซิกถูกนีเบลช่วยไว้ แต่ซิกก็พักฟื้นจนกว่าหายดี เมื่อตื่นขึ้นมาก็พาฮารุกับเอลี่ไปที่สุสานของรีซ่า ซิกร่วมกับฮารุและเอรี่ได้ย้อนอดีตไปเมื่อครั้งชิบะยังไม่เป็นเรฟมาสเตอร์ ทำให้รู้ความจริงที่ว่า เอรี่คือรีช่า วาเลนไทน์ และเพื่อส่งฮารุกับเอรี่กลับไปยังโลกปัจจุบัน ซิกต้องเสียสละตนเองเพื่ออาศัยอยู่ในอดีตโดยไม่สามารถกลับไปลังปัจจุบันได้อีกตลอดกาล ในตอนที่ติดอยู่ในอดีตได้พบรีซ่าและขอจี้ที่ห้อยคอที่ทิ้งไว้ในยุคนี้คืนมา จึงตัดสินใจปกป้องหลุมฝังศพปลอมของรีช่า วาเลนไทน์ ให้รอดพ้นจากการทำลายล้างของการระเบิดครั้งใหญ่ ซิกเสียชีวิตจากการโดนผลกระทบการระเบิดครั้งยิ่งใหญ่จนเหลือร่างกายเป็นโครงกระดูก แต่ก่อนตายได้ปกป้องหลุมศพโดยไม่ให้ใครมาเข้าใกล้จึงได้สร้างให้บริเวณรอบๆมีบาเรีย เขาได้คาดการณ์เอาไว้ ไม่เพียงแต่ศึกตัดสิน แต่รวมถึงเรื่องที่ฮารุจะมุ่งหน้ามาที่สถานที่ต่อสู้ก่อน ซิก ฮาร์ท เขามองทุกอย่างออกและได้เตรียมการณ์เอาไว้ในอนาคต 52 ปีข้างหน้า และได้ส่งจดหมายไปยังกองทัพ(พวกที่ต่อสู้และเพื่อนๆของฮารุ ในครั้งที่ผ่านมา)ว่าจะมีสงครามตัดสินระหว่างฮารุและรูเชียในวันที่ 9 เดือน 9 ในอีก 52 ปีข้างหน้า ทั้งที่เป็นโลกที่ตนไม่ได้อยู่แล้ว กลับเฝ้ามองอนาคตอยู่เพียงคนเดียว หลังจากที่ฮารุกับเอลี่รู้ความจริงเรื่องโครงกระดูกที่ปกป้องหลุมศพปลอมของรีซ่าคือซิก จึงเอาหลุมซพปลอมของรีซ่ามมาทำเป็นสุสานให้ซิก โดยคนที่อยู่ในงานศพของซิกคือฮารุและพรรคที่ออกตามหาเรฟ กับชาวมิวเดี้ยน
เล็ท
เล็ท (Let) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
ชาวมังกร ผู้หลงรักจิตใจของฮารุ แต่เดิม เป็นชาวมังกรที่อาศัยอยู่ในโลกปีศาจ แต่เจแกนที่เป็นเพื่อนสนิทได้ฆ่าทั้งเผ่า กับเห็นจูเลียคนรักถูกฆ่า เล็ทจึงออกเดินทางมาโลกมนุษย์ เข้าร่วมกับเดม่อนคาร์ด สาขาเผ่าปีศาจ เป็น 1 ในผู้ปกป้องวังทั้ง 5 ของ Demon card เพราะฝักใฝ่ในกำลัง จึงทำให้เดินทางผิดไปเพียงเพราะล้างแค้นเจแกนโดยตนไม่พึ่งดาร์คบริงด์ แต่เน้นสู้แต่มือเปล่า ฝึกฝนตนเอง พอเล็ทแพ้ฮารุจนเข้าใจกับตอนหอคอยจินถล่มเล็ทช่วยพวกฮารุออกจากหอคอย จากนั้นแยกตัวไปฝึก กับถูกใจมุจิก้าที่ชนะหัวหน้าจูนได้จึงอยากสู้ จึงเข้าร่วมกับฮารุโดยอ้างว่าหาทางแก้แค้นฮารุเท่านั้นแต่ก็ได้รับการเรียนรู้เกี่ยวกับเพื่อน ทำให้รักพวกพ้อง พอเจอเจแกนที่ซิมโฟเนีย เล็ททำพิธีชำระล้างมังกร เกือบล้มเหลวจนมีร่างเป็นมนุษย์ได้ แต่ก็แพ้เจแกนถูกสาปเป็นต้นไม้ แต่ซิกก็มารักษาให้ทัน จากนั้นเปลี่ยนการแต่งตัวเป็นชุดกังฟู กับร่วมเดินทางต่อ พอจัดการโดริวลงได้ เล็ทได้ฟังคำทำนายว่าจะเสียของรัก ซึ่งตอนแรกเสียจริงๆ เพราะเล็ทกางเกงหลุด ทุกคนเห็นเต็มๆ แต่ต่อมาตอนแยกกับฮารุไปสู้กับเจแกน โดยใช้ท่าต้องห้ามชนะเจแกนได้ แต่เล็ทก็ต้องตาย เล็ทจึงมอบเอลิคซิลให้จูเลียในร่างมังกรดื่มเพื่อให้คืนร่าง แต่พอจูเลียคืนร่างก็มอบส่วนที่ดื่มให้เล็ทดื่มด้วยการจูบจนเล็ทรอดตาย แล้วทั้งคู่เดินทางไปหาพวกฮารุเพื่อร่วมตัว พอรวมตัวได้เล็ทสู้กับฮาร์ดเนอร์จนแพ้แต่ก็ทำให้พลังฟื้นตัวของฮาร์ดเนอร์เหลือน้อยเกินไป จากนั้นตอนงานเลี้ยงก่อนเริ่มสงครามคุยกับจูเลีนบอกว่าตนไม่อยากเป็นมังกรเพื่อสู้เพราะผิดกับหลักการของตน แต่ตนจะทำ ซึ่งจูเลียก็ห้าม โดยทั้งคู่หวังว่าเล็ทจะไม่ทำ ตอนเล็ทร่วมมือกับมุจิก้าสู้กับเจโดทั้งคู่สู้ไม่ไหวเล็ทจึงใช้ท่าต้องห้ามสู้ สู้กับเจโดตามลำพัง จนเจโดเอาจริงสู้กันจนเล็ทเริ่มเสียเปรียบเรื่องเวลา เล็ทจึงปิดฉากด้วยร่างมังกร จากนั้นก็หมดแรงกับชนะ หลังจากนั้นจูเลียเอาเอริคซิลให้ดื่มจนคืนร่าง
ชูดะ
ชูดะ (Shuda) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
นักรบผู้ใฝ่หาความแข็งแกร่งโดยมีชีวิตเป็นเดิมพัน ไม่เคยแพ้ในการต่อสู้ เป็นนักล่าเงินรางวัลที่เก่งที่สุดในทวีปหวังเอาเงินค่าหัวจากเกล กลอรี่ แต่เกลก็หนีตลอดจนวันหนึ่งชูดะเข้าร่วมเดม่อน คาร์ดเพราะสนใจเกล จนเกลเห็นสัญลักษณ์ก็สู้ชนะจนชูดะเกือบตายจากนั้นเลยไม่ไปหาเกล ซึ่งชูดะก็รู้เรื่องที่เกลมีดาร์คบริงค์ End of Earth อยู่ในร่าง โดยชูดะได้ไต่เต้าจนเป็นหนึ่งใน 6 แม่ทัพศักดิ์สิทธิ์ของเดม่อน คาร์ดอยู่อันดับ 6 รับภารกิจตามหาชิบะเพื่อชิงเรฟจึงมอบดาร์คบริงค์ Fullmetal ให้ลูกน้องไปล่าชิบะแต่ถูกฮารุจัดการ ชูดะจึงทำลายเกาะการาจ เพื่อล่อให้ฮารุออกมาสู้แล้วดาร์คบริงค์ Valsyar Flames ถูกทำลาย เมื่อรู้ว่าฮารุเป็นลูกเกลชูดะจึงถอยกลับ แล้วคอยติดตามข่าวของฮารุ แล้วจ้างนักฆ่าเพื่อกำจัดฮารุแต่ล้มเหลว แล้วพาลูกน้อง 2 คน ไปหาฮารุ แล้วท้าสู้ตัวต่อตัวโดยใช้ดาร์คบริงค์ Ballettänzer Zeffrea(ดาร์คบริงค์ที่ทำให้เกิดพิกัดตำแหน่งนั้นระเบิด) จนแพ้ แล้วถูกฮารุช่วยแต่ชูดะตัดแขนขวาจนตกลงไป โดยทุกคนคิดว่าตาย แต่ชูดะก็รอดแต่เจ็บหนักโดยใส่แขนเทียมกับไปหาเกลเพื่อบอกเรื่องฮารุ กับเรื่องที่ตนแพ้ แล้วขอไปหอคอยจินกับเกล แต่เกลห้ามไว้ โดยเกลมอบดาบ เทวะ เซ็นคู ซากุระ เป็นอาวุธที่มีตำนานยิ่งกว่า TCM โดยเกลขอร้องให้ชูดะปกป้องครอบครัวของตน แล้วแยกทางกัน แล้วไปหาทหารจักรวรรดิแต่ว่าฐานใหญ่ก็ถูกทำลายแล้วเจอกับซิกร่วมแผนการไม่ให้รูเชียรวบรวมซินแคลร์ครบ แล้วไปหาฮารุ สู้กับพวกดีพสโนว์ แล้วฆ่าลูกน้องของดีพสโนว์ ยกเว้นเรเซมบี้ที่ถูกพวกฮารุพาตัวไป โดยชูดะสู้กับดีพสโนว์ชนะ ซึ่งชูดะเล่าความจริงของคิงให้ดีพสโนว์ฟัง แล้วไปหาพวกฮารุแต่ฮารุถูกSacrifarครอบงำแต่ก็ชนะรูเชีย พอรูเชียตื่นก็คิดฆ่าทุกคน ชูดะเลยต่อรองจะมอบซินแคลร์กับไว้ชีวิตเอรี่ ถ้ารูเชียยอมกลับ แต่ก็ถูกรูเชียทำร้าย หลังจากนั้นร่วมเดินทางกับพวกฮารุ แล้วบอกถึงเรื่องที่ตนไปเกาะการาจ ฟังเรื่องดาบเล่มที่ 9 จากชิบะ กับบอกเรื่องเกลตาย แล้วมีเซ็กซ์กับคัทเทิ่ลย่าพี่สาวฮารุ ร่วมมือวางแผนหาเงินให้กลุ่มโดยประกวดเต้น โดยให้เรเซมบี้กับเอรี่ลงแข่ง โดยตนเป็นคนสอนเต้นพอเอรี่ชนะ พอบลูการ์เดี้ยนบุก แยกทางกับพวกฮารุ ชูดะร่วมมือกับยูริอุสและเรเซมบี้ลอบขึ้นฐานบลูการ์เดี้ยนร่วมทางกับฮารุ โดยชูดะไปสืบดูว่าใครแอบขึ้นมาอีกคนพอรู้ว่าเป็นรูเชียจึงออกตามหาแต่ล้มเหลว พอจบศึกบลูการ์เดี้ยน แยกทางกับฮารุไปหาซิกเพื่อให้ซิกเอาซินแคลร์หนีรูเชียแต่ล้มเหลว จนBallettänzer Zeffreaถูกทำลาย จึงร่วมเดินทางกับชาวมิวเดี้ยนเพื่อไปหาพวกฮารุเพื่อบอกสถาะการณ์ แล้วมุ่งหน้าไปซิมโฟเนียพร้อมกับทุกคน พร้อมกับร่วมมือกันถ่วงเวลาชากุม่าให้ฮารุ เอรี่ ซิกไปย้อนอดีตหาความทรงจำของเอรี่ หลังจากชากุม่าตาย ก็ร่วมงานศพซิก แล้วเข้าร่วมสงครามกำจัด ENDLESS ชูดะปกป้องฮารุโดยสู้กับเมกิโดชนะแล้วถูกฮารุช่วยซึ่งชูดะคิดตัดแขนอีกฆ่าเพื่อจะตายอีกครั้งแต่ฮารุพูดเตือนสติเอาไว้จนชูดะเข้าใจจึงปีนขึ้นมา แล้วก็หมดแรง หลังจากENDLESSถูกทำลายชูดะออกไปผจญภัยตามหาความเป็นหนึ่งจน 1 ปีต่อมา ก็ได้นัดกันไปเคารพหลุมศพของฮารุ ชูดะถึงเป็นคนแรกซึ่งชูดะถามเรื่องที่เอรี่ไม่รู้เรื่องฮารุ ชูดะก็เข้าใจ พอฮารุฟื้นคืนชีพ ในตอนจบชูดะอยู่ในงานแต่งของฮารุกับเอรี่
จูเลีย
จูเลีย (Julia) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
เป็นชาวมังกร ที่ขี้หึงเอาซะมาก ๆ จูเลียเคยกลายเป็นมังกรจริง ๆ มาแล้ว แต่ได้รับการช่วยเหลือจากเล็ท คู่รักของตนนั่นเอง จูเลียถือได้ว่าเป็นหญิงแกร่งคนหนึ่ง เป็นคนพูดอะไรตรงไปตรงมา และที่สำคัญ ขี้หึงมาก ๆ มักชอบทำร้ายร่างกายเล็ทเมื่อเล็ททำพฤติกรรมน่าสงสัย แต่จูเลียก็รักเล็ทมากเช่นกัน จูเลียเป็นชาวมังกรเช่นเดียวกับเล็ท จึงใช้มือในการต่อสู้เหมือนกัน จึงไม่มีอาวุธใด ๆ ทั้งสิ้น ความสามารถในการต่อสู้ของจูเลียก็เก่งไม่ใช่เล่น
เบลนีก้า
เบลนีก้า (Belnika) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
บุคคลที่เคยคาดว่า มีพลังเอเทเรี่ยน แต่ดูเหมือนว่าจะผิดไป เพราะพลังเวทที่ได้มากลับไม่ใช่พลังเอเทเรี่ยน และดูเหมือนว่าจะติดใจฮารุอยู่ (ดูเหมือนมุจิก้ากำลังจีบอยู่ด้วย) เบลนีก้าเป็นผู้หญิงที่ค่อนข้างเรียบร้อยทีเดียว แต่ก่อนเคยเข้าร่วมกับบลูการ์เดียน เพราะเข้าใจผิดว่า บลูการ์เดียนต้องการสันติ แต่ดูเหมือนเบลนีก้าจะซุ่มซ่ามอยู่เหมือนกัน พลังของเบลนีก้าคือเวทมนตร์ แต่จะถนัดไปทางรักษาเสียมากกว่า เวทมนตร์ของเบลนีก้านั้นยังไม่แน่ชัด เพราะดูเหมือนในการทดลองเพื่อสร้างพลังเอเทเรี่ยนจะผิดพลาด แต่กลับได้เวทอื่นมาแทน เบลนีก้าเป็นคนที่มีความสามารถพิเศษคือ ถอดเสื้อผ้าได้อย่างรวดเร็ว!
กริฟ
กริฟฟอน กาโต้ (Griffon Kato) หรือที่เรียกว่า กริฟ (Griff) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
สัตว์ประหลาดที่มีร่างกายไม่รู้จักตาย (ยกเว้นตอน 6 โมงครึ่ง) กริฟ เป็น Mapper ของกลุ่มเดินทาง และยังเป็นผู้ดูแลพลูอีกด้วย กริฟจะเรียกพลูว่าท่านพลู เพราะพลูกับกริฟ มีความหลังที่ทำให้กริฟยกย่องพลูไปตลอดชีวิต แถมกริฟยังเป็นคนที่ทำให้พลูติดอมยิ้มอีก นอกจากร่างกายที่ไม่รู้จักตาย ร่างกายของกริฟยังสามารถยืดหยุ่นได้ ซึ่งอาจใช้เป็นอาวุธได้เหมือนกัน
พลู (ตัวละคร)
พลู (Plue) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก และ แฟรี่เทล ศึกจอมเวทอภินิหาร
พลู นักรบแห่งเรฟ และยังเป็นผู้ที่สามารถปลดปล่อยพลังของเรฟได้อีกด้วย ฮารุตกพลูได้ที่เกาะการาจ ทุกอย่างเริ่มต้นที่นั่น พลูสามารถนำทางเพื่อไปหาเรฟได้อีกด้วย ปกติอารมณ์ของพลูนั้น ดูจะเฉยเสมอ และที่สำคัญ ดูเหมือนพลูจะชอบอมยิ้มเอาซะมากๆเลย อาวุธนั้น อันที่จริงก็ไม่เชิงว่าจะเป็นเท่าไหร่ เพราะมันคือ จมูก (เขา) ของพลูนั่นเอง ซึงจมูก (เขา)ของพลูสามารถทำลายดาร์คบริงค์ได้ และยังปลดปล่อยผู้ที่ถูกดาบแซคริฟาครอบงำได้อีกด้วย [เวลาหิวจมูก (เขา) จะงอลง] สาเหตุที่จมูกของพลูทำลายดาร์คบริงค์ำด้เพราะว่า จมูกของพลูนั้นถูกรีซ่าใช้พลังเอเทเลี่ยนใส่นิดหน่อยทำให้เมื่อจมูกของพลูสัมผัสกับดาร์คบริงค์ ทำให้ดาร์คบริงค์ถูกทำลาย
สุนัขรูปร่างประหลาดที่ลูซี่เป็นคนอัญเชิญมา และกลายเป็นสัตว์เลี้ยงประจำตัวเธอ
ราชอาณาจักรราโรตองกา
ราชอาณาจักรราโรตองกา (ภาษามาวรีหมู่เกาะคุก: ) ซึ่งตั้งชื่อตามเกาะราโรตองกา เป็นราชอาณาจักรเอกราชที่ตั้งอยู่ในหมู่เกาะคุกในปัจจุบัน ซึ่งสถาปนาขึ้นในปี พ.ศ. 2401 อาณาจักรนี้ได้กลายเป็นรัฐในอารักขาของสหราชอาณาจักรในปี พ.ศ. 2432 โดยความประสงค์ของประเทศนั้นเอง และต่อมาได้เปลี่ยนชื่อเป็นสหพันธรัฐหมู่เกาะคุกในปี พ.ศ. 2436
ฌ็องเซกงเดอนอแอล
ฌ็องเซกงเดอนอแอล (, "เรื่องราวและบทเพลงคริสต์มาส") เป็นอัลบั้มเพลงคริสต์มาสภาษาฝรั่งเศสของเซลีน ดิออน นักร้องสาวชาวแคนาดา ออกจำหน่ายในควิเบก ประเทศแคนาดา เมื่อวันที่ 14 พฤศจิกายน พ.ศ. 2526 นับเป็นอัลบั้มภาษาฝรั่งเศสลำดับที่ 6 และเป็นอัลบั้มเพลงคริสต์มาสลำดับที่ 2 ของเธอ
"ฌ็องเซกงเดอนอแอล" บรรจุเพลง 3 เพลง อันได้แก่ "Promenade en traîneau", "Joyeux Noël" และ "Glory Alleluia" ซึ่งนำมาจากอัลบั้มคริสต์มาสอัลบั้มแรกของเธอ "เซลีนดิยงฌ็องนอแอล" อัลบั้มนี้เปิดตัวด้วยเพลง "เอิงนองฟ็อง" ซึ่งเดิมเป็นเพลงของ Jacques Brel
"ฌ็องเซกงเดอนอแอล" ยังมีเพลง "À quatre pas d'ici" ซึ่งนำเพลงของวง Bucks Fizz มาปรับแต่งใหม่ นอกจากนี้ ในภายหลัง วงนี้ได้ประพันธ์เพลงให้กับเซลีนอีกด้วย อันได้แก่ เพลง "ธิงทไวซ์" และ "คอลเดอะแมน"
สหพันธรัฐหมู่เกาะคุก
สหพันธรัฐหมู่เกาะคุกก่อตั้งอย่างเป็นทางการเมื่อปี ค.ศ. 1893 ในฐานะเขตการปกครองซึ่งตั้งขึ้นมาแทนที่ราชอาณาจักรราโรตองกา ต่อมาในปี ค.ศ. 1901 สหราชอาณาจักร จึงได้มอบอำนาจการดูแลดินแดนแห่งนี้ให้อยู่ภายใต้การบริหารของประเทศนิวซีแลนด์
เรน่า (เรฟ ผจญภัยเหนือโลก)
เรน่า (Reina) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
1 ในหัวหน้าเดม่อนคาร์ด เป็นผู้หญิงที่มีสเน่ห์ร้อนแรง งานอดิเรกคือจีบผู้ชาย เธอเป็นคนที่ต้องการจะฆ่าอาจารย์ของมุจิก้าทิ้ง 
และออกตามหา ซิลเวอร์เรย์ ซึ่งผิดกับมุจิก้าที่คิดจะทำลาย ซิลเวอร์เรย์ทิ้ง พลังของเธอคือดาร์คบริงระดับ 6 ดาว "ไวท์คิส" ซึ่งมีพลังสร้างสิ่งของ จากอากาศได้โดยที่ไม่มีอะไร ซึ่งพลังนี้ก็เข้ากับเวทฯเงินของเธอได้อย่างดี ทำให้มุจิก้าต้องพ่ายแพ้ไปในที่สุด แต่สุดท้ายก็ตายด้วยซิลเวอร์เรย์ ของพ่อตน (เล่มที่16) และเธอก็เกิดเป็นอาวุธชิ้นใหม่ให้มุจิก้าได้ใช้ ตลอดไป...
พระราชสันตติวงศ์ในพระบาทสมเด็จพระนั่งเกล้าเจ้าอยู่หัว
พระบาทสมเด็จพระนั่งเกล้าเจ้าอยู่หัวมีพระราชโอรสและพระราชธิดาที่ประสูติแต่เจ้าจอมมารดารวมทั้งสิ้น 51 พระองค์ โดยประสูติก่อนบรมราชาภิเษก 38 พระองค์ และประสูติหลังจากบรมราชาภิเษก 13 พระองค์ ซึ่งมีรายพระนามเรียงตามพระประสูติกาล ดังต่อไปนี้
พระราชโอรสและพระราชธิดาในพระบาทสมเด็จพระนั่งเกล้าเจ้าอยู่หัว ที่จะได้ทรงกรมจากสมเด็จพระบรมชนกนาถนั้นมักจะเป็นพระราชโอรสและพระราชธิดาที่ประสูติก่อนบรมราชาภิเษก ส่วนพระราชโอรสและพระราชธิดาที่ประสูติภายหลังบรมราชาภิเษกนั้นจะมักจะได้โปรดเกล้าฯ ให้ทรงกรมโดยพระบาทสมเด็จพระจอมเกล้าเจ้าอยู่หัว พระราชโอรสที่ได้ทรงกรมพระองค์แรกคือ สมเด็จพระบรมราชมาตามหัยกาเธอ พระองค์เจ้าศิริวงศ์ กรมหมื่นมาตยาพิทักษ์ พระราชธิดาที่ได้ทรงกรมพระองค์แรกคือ พระเจ้าบรมวงศ์เธอ พระองค์เจ้าวิลาส กรมหมื่นอัปสรสุดาเทพ
เมื่อครั้งที่พระบาทสมเด็จพระจอมเกล้าเจ้าอยู่หัวได้เสวยราชย์เป็นพระมหากษัตริย์รัชกาลที่ 4 ได้ทรงบัญญัติคำนำพระนามพระราชโอรสพระราชธิดาในพระบาทสมเด็จพระนั่งเกล้าเจ้าอยู่หัวว่า พระเจ้าราชวรวงศ์เธอ และได้ใช้คำนำพระนามนี้มาจนถึงวันที่ 15 กรกฎาคม พ.ศ. 2454 พระบาทสมเด็จพระมงกุฎเกล้าเจ้าอยู่หัวจึงมีพระบรมราชโองการให้เปลี่ยนเป็น พระเจ้าบรมวงศ์เธอ แทน
พระราชโอรสและพระราชธิดาในพระบาทสมเด็จพระนั่งเกล้าเจ้าอยู่หัวที่ได้รับการสถาปนาเป็นเจ้าต่างกรม มีพระนามกรมดังต่อไปนี้
อุดมรัตนราษี - พระเจ้าบรมวงศ์เธอ พระองค์เจ้าอรรณพ กรมหมื่นอุดมรัตนราษี (26 ตุลาคม พ.ศ. 2363 - 26 มกราคม พ.ศ. 2409)
ภูวนัยนฤเบนทราธิบาล - พระเจ้าบรมวงศ์เธอ พระองค์เจ้าสุบรรณ กรมขุนภูวนัยนฤเบนทราธิบาล (17 ตุลาคม พ.ศ. 2369 - 12 มกราคม พ.ศ. 2427)
เซเรีย (เรฟ ผจญภัยเหนือโลก)
เซเรีย (Celia) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
หญิงสาวเผ่าเงือก เป็นเผ่าที่ถูกคุกคามโดยองค์กรโอนิงามิ ได้ร่วมมือกับพวกฮารุสู้กับโดริวและโอนิงามิ มีเวทมนตร์ด้านการช่วยเหลือ, สนใจฮารุอยู่หน่อยๆ ด้วย
สถานีสุทธิสาร
สถานีสุทธิสาร (, รหัส BL17) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนรัชดาภิเษก กรุงเทพมหานคร ตั้งอยู่ในย่านอาคารที่พักอาศัย โรงแรม สถานเริงรมย์บนถนนรัชดาภิเษก และสถานบันเทิงย่านสุทธิสาร
ถนนรัชดาภิเษก บริเวณกลางทางแยกรัชดา-สุทธิสาร จุดบรรจบถนนรัชดาภิเษกและถนนสุทธิสารวินิจฉัย ในพื้นที่แขวงรัชดาภิเษก เขตดินแดง, แขวงห้วยขวาง และแขวงสามเสนนอก เขตห้วยขวาง กรุงเทพมหานคร
บริเวณโดยรอบสถานีสุทธิสารเป็นย่านที่พักอาศัยหนาแน่นใจกลางเมือง โดยมีถนนสุทธิสารวินิจฉัยเป็นเส้นทางหลักที่เชื่อมต่อกับถนนวิภาวดีรังสิต ในเขตดินแดง และเชื่อมต่อกับซอยลาดพร้าว 64 (ซอยเกตุนุติ) ไปยังชุมชนต่าง ๆ ที่กระจัดกระจายอยู่ตามโครงข่ายถนนซอยของถนนลาดพร้าว ในพื้นที่เขตห้วยขวางและวังทองหลาง
ใช้สีแดงตกแต่งกระเบื้องที่เสา ผนังและขอบด้านบนของแนวประตูกั้นชานชาลา หมายถึงเป็นสถานีในย่านธุรกิจหรือตลาด
เป็นสถานีใต้ดิน กว้าง 23 เมตร ยาว 226 เมตร ระดับชานชาลาอยู่ลึก 19 เมตรจากผิวดิน เป็นชานชาลาแบบเกาะกลาง (Station with Central Platform)
มีพื้นที่ภายในสถานีเพียง 2 ชั้น คือชั้นออกบัตรโดยสารและชั้นชานชาลา เนื่องจากพื้นที่ชั้นบนสุดของสถานีถูกนำไปก่อสร้างเป็นอุโมงค์ลอดทางแยกรัชดาภิเษก-สุทธิสาร ตามแนวถนนรัชดาภิเษกแบ่งเป็น 2 ชั้น ประกอบด้วย
วันที่ 5 สิงหาคม พ.ศ. 2551 เวลาประมาณ 18.20 น. รถไฟฟ้าใต้ดินจากสถานีสุทธิสารมุ่งหน้าสถานีหัวลำโพงได้เกิดเหตุขัดข้องทางเทคนิคและหยุดวิ่งกะทันหัน โดยมีการประกาศแจ้งให้ผู้โดยสารออกจากขบวนรถทั้งระบบ ทำให้มีผู้โดยสารตกค้างอยู่ตามสถานีต่าง ๆ จำนวนมาก สาเหตุเกิดจากมีสัญญาณไฟแจ้งเตือนให้เจ้าหน้าที่เข้าไปตรวจสอบระบบบางอย่างที่อาจขัดข้อง จึงต้องปิดระบบไฟฟ้าในช่วงระหว่างสถานีสุทธิสารและสถานีห้วยขวาง และต้องปรับเปลี่ยนการเดินรถโดยเปิดเดินรถเพียงอุโมงค์เดียวในช่วงระหว่างสถานีศูนย์วัฒนธรรมฯ ถึงสถานีพหลโยธิน ผู้โดยสารจึงต้องใช้เวลาเดินทางเพิ่มขึ้นอีกอย่างน้อย 20 นาที จากการตรวจสอบพบว่าเกิดจากระบบบ่อรับน้ำตัน ทำให้เกิดสัญญานเตือนให้หยุดรถชั่วคราวเพื่อตรวจสอบความปลอดภัยเป็นอันดับแรก โดยเจ้าหน้าที่สามารถแก้ไขและเดินรถได้ตามปกติตั้งแต่เวลา 6.00 น. ของวันรุ่งขึ้น
เกล กลอรี่
เกล กลอรี่ (Gale Glory) หรือ เกล ซิมโฟเนีย กลอรี่ที่ 6 เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
เกล กลอรี่ เป็นลูกชายของคามหรือ มาลาเกีย ซิมโฟเนีย กลอรี่ (ราชาซิมโฟเนีย) ถูกเอเวอร์แมรี่เลี้ยงดูเมื่อโตขึ้นรู้เรื่องว่าตนเป็นทายาทของซิมโฟเนีย โดยเกลนั้นมีฐานะเป็นเจ้าชายของซิมโฟเนีย ก็คอยสืบหาเบาะแสของความทรงจำแห่งดวงดาว จากนั้นก็ออกเดินทางจนเป็นทหารของจักรวรรดิจนติดยศพันโท แล้วลาออกเดินทางไปพบกับเกล แรว์โกลบ ชักชวนสร้างเดม่อน คาร์ด (ตอนแรกกลอรี่ตั้งใจจะตั้งเดม่อน การ์ดที่หมายถึงเป็นบอดี้การ์ดปกป้องชาวบ้านจากพวกปีศาจแต่สะกดผิดเป็นเดม่อน คาร์ด ที่แปลว่าไพ่ปีศาจ) แล้วทั้งคู่ก็เป็นเพื่อนสนิทกัน กับต่อสู้กับพวกปีศาจกับรับภารกิจแลกกับค่าจ้างจนมีมาเข้าร่วมมากขึ้น โดยทุกคนยอมรับแรว์โกลบเป็นผู้นำ กลอรี่ก็เห็นด้วย จนมาแรว์โกลบเป็นคิง จากนั้นกลอรี่เบื่อหน่ายกับงานจึงขอลาออก จนคิงคุมเดม่อน คาร์ดแทน ทางตนเดินทางเร่ร่อนจนไปติดเกาะการาจในสภาพอดอยาก แล้วซากุระพบโดยบังเอิญจนทั้งคู่รักและแต่งงานมีลูกกัน 2 คน คือ คัทเทิลย่ากับฮารุ เมื่อทราบข่าวเรื่องเดม่อน คาร์ด จึงออกเดินทางหาเรฟ จนผ่านมา 5 ปีไม่พบเจอเรื่องเรฟ จึงไปหาคิง พบว่าคิงสร้างครอบครัวกับขอร้องให้ยุบเดม่อน คาร์ด กับมอบตัวแต่ล้มเหลว จึงบอกที่อยู่ของเดม่อน คาร์ดให้ทหารของจักรวรรดิไปจับตัวคิงเท่านั้น แต่ทหารของจักรวรรดิกลับกวาดล้าง หลายวันผ่านไปคิงแหกคุกออกมาพยายามฆ่าเกล แต่ซากุระที่ออกตามหาเกลเจอก็ปกป้องเกลจนเสียชีวิต เกลถูกคิงฝังดาร์คบริงค์ End of Earth ไว้ในร่างโดยระเบิดเมื่อไหร่ก็ได้ทุกเวลา ซึ่งเกลจึงนำศพซากุระไปที่เกาะการาจ แล้วหนีไปอยู่ที่ทะเลทราย เพราะกลัวว่าเมื่อกลับไปหาลูกๆจะตายเกิดระเบิด กับถูกตั้งค่าหัวเพราะเป็นผู้สร้างเดม่อน คาร์ด จึงถูกนักล่าค่าหัวไล่ล่า เกลจึงจัดการ โดย 1 ในนั้นคือชูดะที่ตามล่า แต่เกลไม่สู้กับหนีตลอด เมื่อชูดะเข้าร่วมเดม่อน คาร์ด เพราะสนใจเกล เกลสู้ชนะชูดะ จนชูดะเกือบตาย จน 10 ปีผ่านไปชูดะกลับมาหาเกลบอกเรื่องที่ตนเจ็บหนัก เพราะแพ้ฮารุเป็นเรฟ มาสเตอร์สู้ชนะ เกลคิดจะไปหอคอยจินเพื่อช่วยฮารุ กับห้ามชูดะ พร้อมมอบดาบให้ชูดะ พร้อมกับขอร้องให้ปกป้องครอบครัวตนในสภาพร้องไห้ พอเจอฮารุร่วมมือสู้กับคิงจนชนะ แต่ตอนหนีนั้นคอยบอกฮารุว่าตนจะกลับเกาะการาจด้วยกัน กับจะเรียกคนทั้งเกาะมาเพื่อบอกว่าตนนั้นกลับมาแล้ว แต่หล่นลงมาโดยฮารุตามมา โดยทั้งคู่ได้คุยกัน ซึ่งเกลบอกเรื่องความทรงจำแห่งดวงดาวให้ฟัง ที่เป็นเรื่องเล่าขานกันมาในราชวงศ์ราซิมโฟเนีย แล้วเกลปกป้องฮารุจากหอคอยถล่มจนเสียชีวิต
เกลนั้นสู้ด้วยดาบเดียว กับสูสีกับคิงที่มีดาร์คบริงค์ 5 อัน
สเตย์วิธมี (เพลงคุมิ โคดะ)
"สเตย์วิธมี" () เป็นซิงเกิลที่ 42 ของคุมิ โคดะ ออกจำหน่ายในวันที่ 24 ธันวาคม พ.ศ. 2551 โดยออกจำหน่ายในสองรูปแบบ ได้แก่ รูปแบบปกติ และรูปแบบซีดีแฟนคลับ และในดีวีดีมีมิวสิกวีดีโอทั้งสองแบบเหมือนในซิงเกิล "TABOO"
ในฉบับซีดีแฟนคลับจะมีกระจกกับแผ่นรองเมาส์แถมอยู่ด้วย
เพลง "stay with me" เป็นเพลงประกอบโฆษณาโทรศัพท์มือถือโซนี่ อีริกสัน เอ็กซ์มินิ และโฆษณาระบบโทรศัพท์มือถือลิสโม่ของ au
ซิงเกิล "stay with me" เดิมทีจะถูกวางจำหน่ายในวันที่ 10 ธันวาคม พ.ศ. 2551 แต่เนื่องด้วยเหตุขัดข้องบางประการจึงถูกเลื่อนการวางจำหน่ายเป็นวันที่ 24 ธันวาคม พ.ศ. 2551 แทน โดยสามารถเปิดตัวสัปดาห์แรกในอันดับที่ 1 ออริกอนชาร์ตนานถึง 2 สัปดาห์ ด้วยยอดขาย 58,108 แผ่น
คัทเทิลย่า กลอรี่
คัทเทิลย่า กลอรี่ (Cattleya Glory) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
พี่สาวของฮารุ เป็นคนที่ดูแลฮารุขณะที่พ่อแม่ได้เดินทางออกไปจากเกาะเป็นคนที่สอนให้ฮารุ รักความยุติธรรมส่วนหนึ่ง เป็นเด็กผู้หญิงที่น่ารักในเกาะเล็กๆที่ชื่อว่า เกาะการาจ
ท้าววิรูปักษ์
ท้าววิรูปักษ์ หนึ่งในสี่จาตุมหาราชผู้ปกครองทิศตะวันตก เป็นเทพเจ้าแห่งพญานาคทั้งปวง ในเทวตำนานยุคต้นทรงดำรงตำแหน่งท้าวสักกะ นอกจากนี้ยังมีกล่าวถึงในขันธปริตร (โบราณเรียกพระปริตรกันงู) บทสวดเจ็ดตำนาน สวดเพื่อให้สวัสดิภาพจากพวกสัตว์มีพิษทั้งหลาย เพราะท้าวมหาราชพระองค์นี้ทรงมีพญานาคเป็นบริวาร
ซากุระ กลอรี่
ซากุระ กลอรี่ (Sakura Glory) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
ภรรยาของ เกล พบเกลก็เพราะว่าเกลเดินทางเร่ร่อนมาถึงเกาะการาจ และได้พบรักกันแต่งงานกัน จนสุดท้ายซากุระต้องไปตามหาเกลนอกเกาะและถูกคิงสังหารในที่สุด
เตือน พาทยกุล
นายเตือน พาทยกุล ศิลปินแห่งชาติ สาขาศิลปะการแสดง (ดนตรีไทย) พ.ศ. 2535
ครูเตือน พาทยกุล เป็นชาวเพชรบุรีที่เกิดมาในตระกูลนักดนตรีที่มีทั้งปู่และบิดา เป็นนักดนตรีที่ให้พื้นฐานทางดนตรีแก่ครูเตือน พาทยกุลในเยาว์วัย และด้วยใจนักจึงเลือกเรียนทางดนตรีอย่างจริงจัง บิดาได้ส่งเข้าเมืองหลวงสู่สำนักดนตรีที่มีชื่อเสียงทางฝั่งธนบุรี ร่ำเรียนวิชาความรู้กับท่านครูจางวางทั่ว พาทยโกศล เป็นเวลานานถึง 10 ปีเต็ม และยังได้ศึกษากับครูที่มีชื่อเสียง มีความรู้ความสามารถอีกหลายท่าน ด้วยความที่เป็นผู้มุ่งมั่นและมีความมานะอุตสาหะอย่างแท้จริง จึงยึดการประกอบอาชีพทางการดนตรีมาโดยตลอด จากประสบการณ์ที่ได้สร้างสมมาเป็นเวลาหลายปี ทำให้ครูเตือนเป็นผู้ที่มีความรู้ความสามารถ และมีความเชี่ยวชาญทางการดนตรีหลายด้าน ครูเตือนเป็นทั้งนักดนตรีไทย ครูดนตรีไทย นักประพันธ์เพลงไทย ช่างผู้ประดิษฐ์เครื่องดนตรีไทย จนเป็นที่ยอมรับทั้งคนในวงการและนอกวงการ และได้รับยกย่องเชิดชูเกียรติเป็นศิลปินแห่งชาติ สาขาศิลปะการแสดง(ดนตรีไทย) ปี พ.ศ. 2535ผู้ยังรักและยึดมั่นในวิชาชีพ มีความกตัญญู ต่อชาติ ศาสนา พระมหากษัตริย์ และพระบรมวงศานุวงศ์ สมควรที่จะได้รับการเผยแพร่ประวัติและผลงานของครูเตือน พาทยกุล ให้เป็นที่รู้จักแก่คนทั่วไป
สถานีห้วยขวาง
สถานีห้วยขวาง (, รหัส BL18) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนรัชดาภิเษก กรุงเทพมหานคร ตั้งอยู่ในย่านอาคารที่พักอาศัย โรงแรม และสถานเริงรมย์บนถนนรัชดาภิเษก
ถนนรัชดาภิเษก บริเวณกลางแยกห้วยขวาง (จุดบรรจบถนนรัชดาภิเษกและถนนประชาราษฎร์บำเพ็ญ) ในพื้นที่แขวงดินแดง แขวงรัชดาภิเษก เขตดินแดง และแขวงห้วยขวาง เขตห้วยขวาง กรุงเทพมหานคร
บริเวณโดยรอบสถานีห้วยขวางเป็นย่านที่พักอาศัยหนาแน่นใจกลางเมือง มีถนนซอยจำนวนมากที่เชื่อมจากถนนรัชดาภิเษกไปยังถนนวิภาวดีรังสิต, ถนนสุทธิสารวินิจฉัย และถนนอโศก-ดินแดง ผ่านเส้นทางหลักในพื้นที่เขตดินแดง ได้แก่ ถนนประชาราษฎร์บำเพ็ญ, ถนนประชาสุข และถนนประชาสงเคราะห์ ส่วนในเขตห้วยขวางมีโครงข่ายถนนซอยที่เชื่อมผ่านถนนประชาอุทิศ แยกเหม่งจ๋าย ออกไปยังถนนประดิษฐ์มนูธรรมและถนนรามคำแหงในพื้นที่เขตวังทองหลางและบางกะปิ โดยเฉพาะในพื้นที่เขตดินแดงที่อยู่ใกล้กับสถานีเป็นที่ตั้งของ "เคหะชุมชนห้วยขวาง" ซึ่งเป็นชุมชนขนาดใหญ่ใจกลางกรุงเทพมหานครต่อเนื่องกับ "เคหะชุมชนดินแดง" มีตลาดสดห้วยขวางอยู่ใจกลางชุมชน ดังนั้น แม้ก่อนหน้าในระหว่างการก่อสร้างโครงการรถไฟฟ้ามหานคร สถานีแห่งนี้จะเคยใช้ชื่อว่า "สถานีประชาราษฎร์บำเพ็ญ" ตามชื่อถนนที่ตัดกับถนนรัชดาภิเษกบริเวณที่ตั้งสถานีก็ตาม แต่ในภายหลังก็ได้เปลี่ยนมาใช้ชื่อ "สถานีห้วยขวาง" ซึ่งเป็นที่คุ้นเคยในท้องถิ่นมากกว่า
ใช้สีส้มตกแต่งกระเบื้องที่เสา ผนังและขอบด้านบนของแนวประตูกั้นชานชาลา หมายถึงเป็นสถานีที่อยู่ในพื้นที่ย่านการค้าหนาแน่น
เป็นสถานีใต้ดิน กว้าง 23 เมตร ยาว 226 เมตร ระดับชานชาลาอยู่ลึก 19 เมตรจากผิวดิน เป็นชานชาลาแบบเกาะกลาง (Station with Central Platform)
มีพื้นที่ภายในสถานีเพียง 2 ชั้น คือชั้นออกบัตรโดยสารและชั้นชานชาลา เนื่องจากพื้นที่ชั้นบนสุดของสถานีถูกนำไปก่อสร้างเป็นอุโมงค์ลอดทางแยกรัชดาภิเษก-ห้วยขวาง ตามแนวถนนรัชดาภิเษกแบ่งเป็น 2 ชั้น ประกอบด้วย
วันที่ 5 สิงหาคม พ.ศ. 2551 เวลาประมาณ 18.20 น. รถไฟฟ้าใต้ดินจากสถานีสุทธิสาร มุ่งหน้าสถานีหัวลำโพง ได้เกิดเหตุขัดข้องทางเทคนิคและหยุดวิ่งกะทันหัน โดยมีการประกาศแจ้งให้ผู้โดยสารออกจากขบวนรถทั้งระบบ ทำให้มีผู้โดยสารตกค้างอยู่ตามสถานีต่าง ๆ จำนวนมาก สาเหตุเกิดจากมีสัญญาณไฟแจ้งเตือนให้เจ้าหน้าที่เข้าไปตรวจสอบระบบบางอย่างที่อาจขัดข้อง จึงต้องปิดระบบไฟฟ้าในช่วงระหว่างสถานีสุทธิสารและสถานีห้วยขวาง และต้องปรับเปลี่ยนการเดินรถโดยเปิดเดินรถเพียงอุโมงค์เดียวในช่วงระหว่างสถานีศูนย์วัฒนธรรมแห่งประเทศไทย ถึงสถานีพหลโยธิน ผู้โดยสารจึงต้องใช้เวลาเดินทางเพิ่มขึ้นอีกอย่างน้อย 20 นาที จากการตรวจสอบพบว่าเกิดจากระบบบ่อรับน้ำตัน ทำให้เกิดสัญญานเตือนให้หยุดรถชั่วคราวเพื่อตรวจสอบความปลอดภัยเป็นอันดับแรก โดยเจ้าหน้าที่สามารถแก้ไขและเดินรถได้ตามปกติตั้งแต่เวลา 6.00 น. ของวันรุ่งขึ้น